title: Rådets afgørelse (EU) 2016/1342 af 24. juni 2016 om undertegnelse på Unionens vegne og om midlertidig anvendelse af aftalen mellem Den Europæiske Union og Tuvalu om visumfritagelse for kortvarige ophold

text:
               6.8.2016

               DA

               Den Europæiske Unions Tidende

               L 213/1

         RÅDETS AFGØRELSE (EU) 2016/1342
   af 24. juni 2016
   om undertegnelse på Unionens vegne og om midlertidig anvendelse af aftalen mellem Den Europæiske Union og Tuvalu om visumfritagelse for kortvarige ophold
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Ved Europa-Parlamentets og Rådets forordning (EU) nr. 509/2014 (1) blev henvisningen til Tuvalu overført fra bilag I til bilag II til Rådets forordning (EF) nr. 539/2001 (2).

               (2)

               Denne henvisning til Tuvalu ledsages af en fodnote, hvoraf det fremgår, at fritagelsen for visumpligten finder anvendelse fra datoen for ikrafttrædelsen af en aftale om visumfritagelse, der skal indgås med Den Europæiske Union.

               (3)

               Rådet vedtog den 9. oktober 2014 en afgørelse om bemyndigelse af Kommissionen til at indlede forhandlinger med Tuvalu om indgåelse af en aftale mellem Den Europæiske Union og Tuvalu om visumfritagelse for kortvarige ophold (»aftalen«).

               (4)

               Forhandlingerne om en aftale blev indledt den 19. november 2014 og blev afsluttet ved paraferingen af aftalen den 8. oktober 2015.

               (5)

               Aftalen bør undertegnes og de erklæringer, der er knyttet til aftalen, bør godkendes på Unionens vegne. Aftalen bør anvendes midlertidigt fra dagen efter datoen for dens undertegnelse, indtil afslutningen af de procedurer, som er nødvendige for indgåelse heraf.

               (6)

               Denne afgørelse udgør en udvikling af bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF (3); Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (7)

               Denne afgørelse udgør en udvikling af bestemmelser i Schengenreglerne, som Irland ikke deltager i, jf. Rådets afgørelse 2002/192/EF (4); Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af aftalen mellem Den Europæiske Union og Tuvalu om visumfritagelse for kortvarige ophold med forbehold af indgåelse af nævnte aftale.
   Teksten til aftalen er knyttet til denne afgørelse.
   Artikel 2
   De erklæringer, der er knyttet til denne afgørelse, godkendes på Unionens vegne.
   Artikel 3
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 4
   Aftalen anvendes midlertidigt fra dagen efter datoen for dens undertegnelse (5), indtil afslutningen af de procedurer, som er nødvendige for indgåelse heraf.
   Artikel 5
   Denne afgørelse træder i kraft på dagen for vedtagelsen.

      Udfærdiget i Luxembourg, den 24. juni 2016.

            På Rådets vegne

         A.G. KOENDERS

            Formand

      (1)  Europa-Parlamentets og Rådets forordning (EU) nr. 509/2014 af 15. maj 2014 om ændring af Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EUT L 149 af 20.5.2014, s. 67).

      (2)  Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EFT L 81 af 21.3.2001, s. 1).

      (3)  Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (EFT L 131 af 1.6.2000, s. 43).

      (4)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).

      (5)  Datoen for aftalens undertegnelse offentliggøres i Den Europæiske Unions Tidende på foranledning af Generalsekretariatet for Rådet.


title: 2007/401/EF: Rådets afgørelse af 25. maj 2007 om beskikkelse af en belgisk suppleant til Regionsudvalget

text:
               13.6.2007

               DA

               Den Europæiske Unions Tidende

               L 151/32

      RÅDETS AFGØRELSE

   af 25. maj 2007
   om beskikkelse af en belgisk suppleant til Regionsudvalget
   (2007/401/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra den belgiske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1).

               (2)

               Der er blevet en plads ledig som suppleant til Regionsudvalget, efter at Benoît CEREXHE er trådt tilbage —

         TRUFFET FØLGENDE AFGØRELSE:
   Artikel 1
   Evelyne HUYTEBROECK, minister i regeringen for hovedstadsregionen Bruxelles, med ansvar for miljø, energi, turisme og hjemmehjælp, beskikkes som suppleant til Regionsudvalget som efterfølger for Benoît CEREXHE for den resterende del af mandatperioden, dvs. indtil den 25. januar 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 25. maj 2007.

            På Rådets vegne

         A. SCHAVAN

            Formand

      (1)  EUT L 56 af 25.2.2006, s. 75.


title: Rådets afgørelse 2008/206/RIA af 3. marts 2008 om definition af 1-benzylpiperazin (BZP) som et nyt psykoaktivt stof, der skal underlægges kontrolforanstaltninger og strafferetlige foranstaltninger

text:
               7.3.2008

               DA

               Den Europæiske Unions Tidende

               L 63/45

      RÅDETS AFGØRELSE 2008/206/RIA
   af 3. marts 2008
   om definition af 1-benzylpiperazin (BZP) som et nyt psykoaktivt stof, der skal underlægges kontrolforanstaltninger og strafferetlige foranstaltninger
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til Rådets afgørelse 2005/387/RIA af 10. maj 2005 om udveksling af oplysninger om, risikovurdering af og kontrol med nye psykoaktive stoffer (1), særlig artikel 8, stk. 3,
   under henvisning til Kommissionens initiativ,
   efter høring af Europa-Parlamentet, og
   ud fra følgende betragtninger:

               (1)

               På grundlag af afgørelse 2005/387/RIA har Det Videnskabelige Udvalg for Det Europæiske Overvågningscenter for Narkotika og Narkotikamisbrug på et særligt møde med udvidet deltagerkreds udarbejdet en risikovurderingsrapport om 1-benzylpiperazin (BZP), som efterfølgende er blevet forelagt Rådet og Kommissionen den 31. maj 2007.

               (2)

               BZP er et syntetisk stof. Der blev først gjort opmærksom på det i EU i 1999. BZP stimulerer ligesom amfetamin og metamfetamin centralnervesystemet, men har en langt lavere virkningsgrad (ca. 10 % af effekten af d-amfetamin). BZP’s metabolisme kan påvirkes af genetiske polymorfismer i enzymsystemer, hvilket kan føre til store individuelle forskelle i reaktionen på BZP. Der er også risiko for interaktion med andre stoffer, men generelt set er der mangel på humane farmakokinetiske data.

               (3)

               I nogle medlemsstater er det muligt lovligt at købe BZP i detailleddet fra kemikalieleverandører; til rekreative formål sælges stoffet som tabletter og kapsler på internettet eller i nogle medlemsstater i de såkaldte »smart drug-forretninger« eller helse-forretninger. På det ulovlige marked kan BZP sælges/købes som det populære stof ecstasy.

               (4)

               Tretten medlemsstater og ét tredjeland (Norge) har anmeldt beslaglæggelse af BZP i form af pulver, kapsler eller tabletter lige fra 1 kapsel/tablet til 64 900 tabletter. Der er ikke meget, der tyder på storstilet syntese, videreforarbejdning eller distribution af BZP eller på organiseret kriminalitet.

               (5)

               BZP har ingen påvist og anerkendt medicinsk værdi; der er ingen kendte autoriserede lægemidler, der indeholder BZP i EU.

               (6)

               Der foretages i øjeblikket ingen vurdering af BZP, og stoffet er heller ikke blevet vurderet inden for rammerne af FN-systemet. I fem medlemsstater er BZP underkastet de kontrolforanstaltninger og strafferetlige foranstaltninger, som kræves i den lovgivning, hvorved de opfylder deres forpligtelser i henhold til FN-konventionerne fra 1961 og 1971. To medlemsstater anvender kontrolforanstaltninger for BZP i henhold til deres medicinallovgivning.

               (7)

               I forbindelse med obduktioner har man fundet forekomster af BZP. Det vides dog ikke, i hvilken udstrækning BZP har været medvirkende dødsårsag, da der i samtlige tilfælde har været andre stoffer eller andre omstændigheder involveret.

               (8)

               Det fremgår af risikovurderingsrapporten vedrørende BZP, at de generelle risici ved BZP ikke er overbevisende videnskabeligt bevist. I betragtning af stoffets stimulerende egenskaber, sundhedsrisici, manglende helbredende virkning og forsigtighedsprincippet bør der dog føres kontrol med BZP, men kontrolforanstaltningerne skal stå i forhold til den forholdsvis lave risiko ved stoffet.

               (9)

               Ved at indføre kontrol med 1-benzylpiperazin kan man måske undgå problemer dels med at håndhæve folkeretten, dels i det retlige samarbejde —

         TRUFFET FØLGENDE AFGØRELSE:
   Artikel 1
   Medlemsstaterne træffer de fornødne foranstaltninger til i overensstemmelse med deres nationale lovgivning at underlægge 1-benzylpiperazin (også kendt som 1-benzyl-1,4-diazacyclohexan, N benzylpiperazin eller — mindre præcist — som benzylpiperazin eller BZP) kontrolforanstaltninger, der står i forhold til risikoen ved stoffet, og sådanne strafferetlige foranstaltninger, som kræves i den lovgivning, hvorved de opfylder deres forpligtelser i henhold til FN-konventionen af 1971 om psykotrope stoffer.
   Artikel 2
   Denne afgørelse offentliggøres i Den Europæiske Unions Tidende.
   Den træder i kraft dagen efter offentliggørelsen.

      Udfærdiget i Bruxelles, den 3. marts 2008.

            På Rådets vegne

         J. PODOBNIK

            Formand

      (1)  EUT L 127 af 20.5.2005, s. 32.


title: 2008/525/EF: Europa-Parlamentets afgørelse af 24. april 2007 om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2005

text:
               15.7.2008

               DA

               Den Europæiske Unions Tidende

               L 187/142

         EUROPA-PARLAMENTETS AFGØRELSE
   af 24. april 2007
   om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2005
   (2008/525/EF)
   EUROPA-PARLAMENTET,
   der henviser til det endelige årsregnskab for Det Europæiske Erhvervsuddannelsesinstitut for regnskabsåret 2005 (1),
   der henviser til Revisionsrettens beretning om det endelige årsregnskab for Det Europæiske Erhvervsuddannelsesinstitut for regnskabsåret 2005 med instituttets svar (2),
   der henviser til Rådets henstilling af den 27. februar 2007 (5711/2007 — C6-0080/2007),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EØF) nr. 1360/90 af 7. maj 1990 om oprettelse af et europæisk erhvervsuddannelsesinstitut (4), særlig artikel 11,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A6-0113/2007),

               1.

               meddeler direktøren for Det Europæiske Erhvervsuddannelsesinstitut decharge for gennemførelsen af instituttets budget for regnskabsåret 2005;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der udgør en integrerende del heraf, til direktøren for Det Europæiske Erhvervsuddannelsesinstitut, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 266 af 31.10.2006, s. 40.

      (2)  EUT C 312 af 19.12.2006, s. 73.

      (3)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

      (4)  EFT L 131 af 23.5.1990, s. 1. Senest ændret ved forordning (EF, Euratom) nr. 1648/2003 (EUT L 245 af 29.9.2003, s. 22).

      (5)  EFT L 357 af 31.12.2002, s. 72.
    ---documentbreak---

               15.7.2008

               DA

               Den Europæiske Unions Tidende

               L 187/143

         EUROPA-PARLAMENTETS BESLUTNING
   af 24. april 2007
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2005
   EUROPA-PARLAMENTET,
   der henviser til det endelige årsregnskab for Det Europæiske Erhvervsuddannelsesinstitut for regnskabsåret 2005 (1),
   der henviser til Revisionsrettens beretning om det endelige årsregnskab for Det Europæiske Erhvervsuddannelsesinstitut for regnskabsåret 2005 med instituttets svar (2),
   der henviser til Rådets henstilling af 27. februar 2007 (5711/2007 — C6-0080/2007),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EØF) nr. 1360/90 af 7. maj 1990 om oprettelse af et europæisk erhvervsuddannelsesinstitut (4), særlig artikel 11,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A6-0113/2007),

               A.

               der henviser til, at Revisionsretten fastslog, at årsregnskabet for det regnskabsår, der afsluttedes pr. 31. december 2005, var rigtigt, og at de underliggende transaktioner som helhed betragtet var lovlige og formelt rigtige,

               B.

               der henviser til, at Parlamentet den 27. april 2006 meddelte direktøren decharge for gennemførelsen af instituttets budget for regnskabsåret 2004 (6) og i beslutningen med bemærkningerne til afgørelsen bl.a.

                           —

                           er skuffet over, at instituttet endnu ikke har løst problemet med den korrekte opførelse i regnskaberne af udgifter i tilknytning til Tempus-programmet; bemærker, at dette problem ikke har ændret sig til trods for gentagen kritik fra Revisionsretten i årsberetninger siden 1999, og at Revisionsretten som følge heraf nu har taget forbehold for instituttets regnskaber; insisterer på, at instituttets regnskaber skal overholde principperne om enhed og et realistisk budget

                           —

                           insisterer på, at instituttet skal overholde gældende bestemmelser om offentliggørelse af et budget, der er opdelt i artikler og konti og indeholdende en stillingsfortegnelse,

         Generelle bemærkninger vedrørende hovedparten af EU-agenturer, der skal meddeles individuel decharge

               1.

               mener ikke, at det stadig stigende antal agenturer eller de aktiviteter, visse af dem udfører, passer ind i en global vejledende ramme, eller at visse agenturers opgaver altid er udtryk for Unionens reelle behov eller lever op til borgernes forventninger, og konstaterer, at agenturerne generelt ikke altid har et godt ry eller en god presse;

               2.

               opfordrer derfor Kommissionen til at fastlægge en global vejledende ramme for oprettelsen af nye EU-agenturer og forelægge en costbenefit-analyse, inden der oprettes nye agenturer, idet det skal sikres, at overlapninger mellem agenturer eller andre EU-organers arbejdsopgaver undgås;

               3.

               opfordrer Revisionsretten til at afgive udtalelse om costbenefit-analysen, inden Parlamentet træffer afgørelse;

               4.

               opfordrer Kommissionen til hvert femte år at forelægge en undersøgelse af den merværdi, hvert enkelt eksisterende agentur tilfører; opfordrer i tilfælde af en negativ evaluering af den merværdi, et agentur tilfører, alle relevante institutioner til at træffe de nødvendige foranstaltninger til at omformulere det pågældende agenturs mandat eller lukke det;

               5.

               beklager i betragtning af det stigende antal reguleringsorganer, at forhandlingerne om forslaget til interinstitutionel aftale om de nærmere regler for disse agenturer ikke har givet noget resultat, og opfordrer de kompetente tjenester i Kommissionen til i samråd med Revisionsretten at gøre alt for, at der hurtigst muligt kan indgås en sådan aftale;

               6.

               konstaterer, at Kommissionens budgetansvar kræver en tættere tilknytning mellem agenturerne og Kommissionen; opfordrer Kommissionen og Rådet til at tage alle nødvendige skridt til at sikre, at Kommissionen inden den 31.12.2007 indrømmes en spærreminoritet i reguleringsagenturernes tilsynsorganer, og at dette sker automatisk i forbindelse med nyoprettelser;

               7.

               opfordrer Revisionsretten til at oprette et supplerende kapitel i årsberetningen til alle de agenturer, der skal meddeles decharge i forbindelse med Kommissionens regnskaber, for at få et meget tydeligere billede af agenturernes udnyttelse af EU-midler;

               8.

               minder om princippet om, at alle EU-agenturer, hvad enten de modtager støtte eller ej, skal meddeles decharge af Europa-Parlamentet, selv når der i henhold til oprettelsesretsakten er en anden dechargemyndighed;

               9.

               opfordrer Revisionsretten til at gennemføre resultatrevisioner for samtlige agenturer og aflægge beretning til Parlamentets relevante udvalg, herunder Budgetkontroludvalget;

               10.

               bemærker, at antallet af agenturer stiger konstant, og at der i overensstemmelse med Kommissionens politiske ansvar for agenturernes drift, der går videre end en simpel logistisk støtte, er et endnu større behov for, at de generaldirektorater i Kommissionen, der har til opgave at oprette og overvåge agenturer, udvikler en fælles tilgang til agenturer; mener, at en struktur, der svarer til den, der blev oprettet af agenturerne med henblik på en koordinering mellem de berørte GD'er, ville være en pragmatisk løsning hen imod en fælles tilgang fra Kommissionens side til alle spørgsmål vedrørende agenturerne;

               11.

               opfordrer Kommissionen til at forbedre den administrative og tekniske støtte til agenturerne under hensyntagen til, at Fællesskabets administrative regler bliver stadig mere komplekse, og til de tekniske problemer;

               12.

               konstaterer, at der ikke findes disciplinære organer i nogen af EU-agenturerne, og opfordrer Kommissionens tjenestegrene til at træffe de nødvendige foranstaltninger for hurtigst muligt at få etableret en sådan ordning;

               13.

               glæder sig over de store forbedringer i den indbyrdes koordinering mellem EU-agenturerne, hvilket gør det muligt for dem at afhjælpe tilbagevendende problemer, og gør samarbejdet med Kommissionen og Parlamentet mere effektivt;

               14.

               mener, at det forhold, at flere agenturer har oprettet en fælles støttetjeneste for at harmonisere it-systemerne for økonomisk forvaltning i forhold til Kommissionens, er et eksempel til efterfølgelse og bør udbredes;

               15.

               opfordrer agenturerne til at forbedre deres samarbejde og benchmarking med aktører på området; henstiller til Kommissionen at vedtage de foranstaltninger, den anser for nødvendige for at forbedre agenturernes omdømme og gøre deres aktiviteter mere synlig;

               16.

               opfordrer Kommissionen til at udarbejde et forslag til harmonisering af formatet for agenturernes årlige indberetning med henblik på at udvikle præstationsindikatorer, der gør det muligt at foretage en sammenligning af deres effektivitet;

               17.

               opfordrer agenturerne til ved hvert regnskabsårs begyndelse at forelægge præstationsindikatorer, som de kunne blive evalueret efter;

               18.

               opfordrer alle agenturer til i højere grad at anvende SMART-mål, hvilket burde føre til en mere realistisk planlægning og gennemførelse af mål;

               19.

               er enig med Revisionsretten i, at Kommissionen også har ansvaret for agenturernes (økonomiske) forvaltning; henstiller derfor til Kommissionen at overvåge og om nødvendigt vejlede og hjælpe ledelsen af de forskellige agenturer, navnlig i relation til en korrekt anvendelse af udbudsprocedurerne, gennemskuelige ansættelsesprocedurer, en forsvarlig økonomisk forvaltning (underudnyttelse og overbudgettering) og vigtigst af alt en korrekt anvendelse af bestemmelserne om den interne kontrolramme;

               20.

               mener, at agenturernes arbejdsprogrammer burde give udtryk for deres bidrag på en umiddelbart anvendelig og målelig måde, og at der skal tages behørigt hensyn til Kommissionens standarder for intern kontrol;

         Specifikke bemærkninger

               21.

               bemærker, at der er indgået forpligtelser for en stor del af regnskabsårets bevillinger (praktisk talt 100 % vedrørende instituttets egne aktiviteter), men gør opmærksom på, at procentsatsen for fremførte forpligtelser vedrørende aktionsudgifter (budgetafsnit III) er høj, nemlig over 40 %; er særdeles foruroliget, fordi en lignende situation ses i forbindelse med gennemførelsen af Meda- og Tempus-aktiviteterne; opfordrer instituttet til at sørge for at planlægge sine aktiviteter bedre;

               22.

               betragter Det Europæiske Erhvervsuddannelsesinstitut som en kilde til vigtige oplysninger og udveksling af erfaringer for EU's partnerlande og alle EU-institutioner;

               23.

               erindrer om, at uddannelsesprogrammerne og en forbedring heraf er af grundlæggende betydning for demokratiets udvikling og udbredelse; opfordrer følgelig instituttet til at skærpe sin indsats i de partnerlande, hvor den demokratiske udvikling møder væsentlige hindringer;

               24.

               kritiserer, at instituttet ligesom de foregående år og i strid med sin finansforordning kun har offentliggjort et resumé af sit budget i EU-Tidende;

               25.

               opfordrer instituttet til at forelægge en ny kontoplan, der i højere grad svarer til instituttets virkelighed, således at de mange bevillingsoverførsler kan undgås; opfordrer instituttet til at forbedre koordineringen mellem finansenheden og aktionsenhederne, hvilket burde medføre en nedgang i de nødvendige overførsler;

               26.

               opfordrer instituttet til at forbedre overholdelsen af de gældende bestemmelser for endelige regnskaber;

               27.

               beklager, at instituttet stadig ikke har afsluttet indførelsen af sit system for intern kontrol, og ved udgangen af 2005 var der ikke foretaget nogen analyse af de operationelle risici, og de efterfølgende kontroller er endnu ikke blevet fastlagt, og samtidig har regnskabsføreren ikke godkendt regnskabssystemerne og fortegnelsessystemerne;

               28.

               glæder sig over, at instituttet konsekvent har fortsat sit arbejde inden for udviklingen af menneskelige ressourcer, således at partnerlandene i højere grad kan udnytte erfaringerne, når det drejer sig om en reform af systemerne for almen og faglig uddannelse;

               29.

               fastholder, at instituttet skal afhjælpe manglerne ved dokumentationen af personaleudvælgelsesprocedurer.

      (1)  EUT C 266 af 31.10.2006, s. 40.

      (2)  EUT C 312 af 19.12.2006, s. 73.

      (3)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

      (4)  EFT L 131 af 23.5.1990, s. 1. Senest ændret ved forordning (EF, Euratom) nr. 1648/2003 (EUT L 245 af 29.9.2003, s. 22).

      (5)  EFT L 357 af 31.12.2002, s. 72.

      (6)  EUT L 340 af 6.12.2006, s. 117.


title: Rådets afgørelse (EU) 2015/431 af 10. marts 2015 om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Lietuvos bankas

text:
               14.3.2015

               DA

               Den Europæiske Unions Tidende

               L 70/45

         RÅDETS AFGØRELSE (EU) 2015/431
   af 10. marts 2015
   om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Lietuvos bankas
   RÅDET FOR DEN EUROPÆISKE UNION HAR —
   under henvisning til protokol (nr. 4) om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27, stk. 1,
   under henvisning til Den Europæiske Centralbanks henstilling ECB/2014/58 af 16. december 2014 til Rådet for Den Europæiske Union om eksterne revisorer for Lietuvos bankas (1), og
   ud fra følgende betragtninger:

               (1)

               Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.

               (2)

               I henhold til artikel 1 i Rådets afgørelse 2014/509/EU (2) opfylder Litauen de nødvendige betingelser for indførelse af euroen, og dispensationen til fordel for Litauen, jf. artikel 4 i tiltrædelsesakten af 2003 (3), ophæves med virkning fra den 1. januar 2015.

               (3)

               ECB's Styrelsesråd har henstillet, at UAB PricewaterhouseCoopers udnævnes til eksterne revisorer for Lietuvos bankas for regnskabsårene 2015-2017.

               (4)

               ECB's Styrelsesråds henstilling bør følges, og Rådets afgørelse 1999/70/EF (4) ændres i overensstemmelse hermed —

         VEDTAGET DENNE AFGØRELSE:
   Artikel 1
   I artikel 1 i afgørelse 1999/70/EF tilføjes følgende stykke:

      »19.   UAB PricewaterhouseCoopers godkendes hermed som eksterne revisorer for Lietuvos bankas for regnskabsårene 2015-2017.«

   Artikel 2
   Denne afgørelse får virkning på dagen for meddelelsen.
   Artikel 3
   Denne afgørelse er rettet til Den Europæiske Centralbank.

      Udfærdiget i Bruxelles, den 10. marts 2015.

            På Rådets vegne

         J. REIRS

            Formand

      (1)  EUT C 465 af 24.12.2014, s. 1.

      (2)  Rådets afgørelse 2014/509/EU af 23. juli 2014 om Litauens indførelse af euroen den 1. januar 2015 (EUT L 228 af 31.7.2014, s. 29).

      (3)  EUT L 236 af 23.9.2003, s. 33.

      (4)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).


title: 86/417/EØF: Rådets afgørelse af 8. april 1986 om indgåelse af aftalen mellem Det europæiske økonomiske Fællesskab og republikken Filippinerne om handel med tekstilvarer

text:
Nr . L 245 / 46                            De Europæiske Fællesskabers Tidende                                               29 . 8 . 86
                                                  RÅDETS AFGØRELSE
                                                       af 8 . april 1986
                om indgåelse af aftalen mellem Det europæiske økonomiske Fællesskab og republikken
                                          Filippinerne om handel med tekstilvarer
                                                       ( 86 / 417 / EØF )
RÅDET FOR DE EUROPÆISKE FÆLLESSKABER HAR —                           republikken Filippinerne om handel med tekstilvarer god
                                                                     kendes herved på Fællesskabets vegne .
under henvisning til traktaten om oprettelse af Det euro
pæiske økonomiske Fællesskab , særlig artikel 113 ,                  Teksten til aftalen er knyttet til denne afgørelse .
under henvisning til henstilling fra Kommissionen , og
ud fra følgende betragtning:                                                                        Artikel 2
Aftalen mellem Det europæiske økonomiske Fællesskab og
                                                                     Formanden for Rådet foranstalter den notifikation , der er
republikken Filippinerne om handel med tekstilvarer bør
                                                                     omhandlet i aftalens artikel 19 ( 1 ).
godkendes —
TRUFFET FØLGENDE AFGØRELSE :
                                                                     Udfærdiget i Luxembourg , den 8 . april 1986 .
                                                                                På Rådets vegne
                         Artikel 1
                                                                                G. M. V. van AARDENNE
Aftalen mellem Det europæiske økonomiske Fællesskab og                                                               Formand
                                                                      (') Datoen for aftalens ikrafttræden vil blive offentliggjort i De
                                                                          Europæiske Fællesskabers Tidende på foranledning af general
                                                                          sekretariatet for Rådet .


title: Europa-Parlamentets afgørelse (EU) 2017/1747 af 27. april 2017 om decharge for gennemførelsen af budgettet for SESAR-fællesforetagendet for regnskabsåret 2015

text:
               29.9.2017

               DA

               Den Europæiske Unions Tidende

               L 252/367

         EUROPA-PARLAMENTETS AFGØRELSE (EU) 2017/1747
   af 27. april 2017
   om decharge for gennemførelsen af budgettet for SESAR-fællesforetagendet for regnskabsåret 2015
   EUROPA-PARLAMENTET,

               —

               der henviser til det endelige årsregnskab for SESAR-fællesforetagendet for regnskabsåret 2015,

               —

               der henviser til Revisionsrettens beretning om årsregnskabet for SESAR-fællesforetagendet for regnskabsåret 2015 med fællesforetagendets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om meddelelse af decharge til fællesforetagendet for gennemførelsen af budgettet for regnskabsåret 2015 (05875/2017 — C8-0086/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (4), særlig artikel 4b,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5),

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget og udtalelse fra Transport- og Turismeudvalget (A8-0096/2017),

               1.

               meddeler den administrerende direktør for SESAR-fællesforetagendet decharge for gennemførelsen af fællesforetagendets budget for regnskabsåret 2015;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for SESAR-fællesforetagendet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 473 af 16.12.2016, s. 66.

      (2)  EUT C 473 af 16.12.2016, s. 68.

      (3)  EUT L 298 af 26.10.2012, s. 1.

      (4)  EUT L 64 af 2.3.2007, s. 1.

      (5)  EUT L 328 af 7.12.2013, s. 42.